ഏഴര മണിക്കൂറിനിടെ 893 പേര്ക്ക് വാക്സീന് നല്കിയ സംഭവം നെഗറ്റീവായി കാണണ്ടെന്ന് ആരോഗ്യമന്ത്രി Latest ചെങ്ങന്നൂര് ജില്ല ആശുപത്രിയില് ഏഴര മണിക്കൂറിനിടെ 893 പേര്ക്ക് വാക്സീന് നല്കിയ സംഭവം നെഗറ്റീവായി കാണരുതെന്ന് ആരോഗ്യമന്ത്രി വീണ ജോര്ജ്. ആരോഗ്യപ്രവര്ത്തകര്ക്കുള്ള അംഗീകാരം ആണെന്നും മന്ത്രി പറഞ്ഞു. ഏഴര മണിക്കൂറിനിടെ ജൂനിയര് പബ്ലിക് ഹെല്ത്ത് നഴ്സായ പുഷ്പലത 893 പേര്ക്ക് വാക്സീന് നല്കിയ സംഭവം ആരോപണങ്ങള്ക്കും ഇടയാക്കിയിരുന്നു. ജീവനക്കാരുടെ കുറവ് കൊണ്ടാണ് ഉള്ള ജീവനക്കാര്ക്ക് ഇങ്ങനെ പണി എടുക്കേണ്ടി വരുന്നതെന്നും ഇത് അപകടങ്ങള്ക്ക് കാരണമാകുമെന്നും ആരോഗ്യ രംഗത്തെ വിദഗ്ധര് പറഞ്ഞിരുന്നു. കഴിഞ്ഞ ദിവസം മന്ത്രി പുഷ്പലതയെ നേരില് കണ്ട് അഭിനന്ദിച്ചിരുന്നു. അതേസമയം ജോലിയോടുള്ള ആത്മാര്ഥത കൊണ്ടാണ് ഏഴര മണിക്കൂറില് ഇത്രകയധികം കുത്തിവയ്പുകള് നല്കാനായതെന്നും ടീം വര്ക്കാണ് ഇതിനു പിന്നിലെന്നും പുഷ്പലത പ്രതികരിച്ചിരുന്നു. English Summary : 893 injections in 7.5hours is not a negative thing says health minister veena george